شەفەق
نیوز/ وەڕێەوبەرایەتی ئاسایش پارێزگای سلێمانی، ئمڕوو سێشەممە، دەسگیرکردن دوو مەفرەزەی
داعش راگەیان، و دیاری کرد ک دوو مەفرەزەگە پەیوەندی وە رویداویگ لە ناوچەی (ئەسحابە
سپی) دیرن ک هاووڵاتییگ لەناوی بویە قوربانی.
ئاسایش
لە بەیاننامەیگ رەسیە ئاژانس شەفەق نیوز وت: وەرجەیە پەیمان وە ئەو تیرۆریستەیلە دا
ک پەیوەندی وە رویداویگ لەناو بازاڕ (ئەسحابە سپی) لە سلێمانی داشتن، و ئەحمەد شەوکەت
ئەو گەنجە بویە قوربانیی.
بەیاننامەگە
وتیش: ئۆپراسیۆنەگە ک ئاسایش سلێمانی جیوەجیی کرد، رەسیە دەسگیرکردن ئەندامەیل دوو
مەفرەزە سەروە ریخریاگ داعش تیرۆریست، وتیش؛ دوو مەفرەزەگە پەیوەندی وەو رویداوە دیرن
ک لەناوچەی ئەسحابە سپی ناوڕاس سلێمانی روی دا.
لە ١٤ی
ئاب، ئاسایش سلێمانی راگەیان ک لەوەر رویوەرویبوین وەگەرد بڕیگ لە توومەتبارەیل لەوانەگ
لە گەڕەک سابوونکەران واینە، گەنجیگ لە تەمەن ٢٢ ساڵان وەگولە زەخمدار بوی، وهویچ کاریگ
وە رویداوەگە و نەیش وە توومەتبارەیل داشت، ودویای رەساننی ئەرا خەسخانەی گیانی
لەدەسدا.
لە کۆتایی
بەیاننامەگە وتیش: وەڕێەوبەرایەتی ئاسایش سلێمانی، ئەوەسا لە ساعەت هەیشت ئیوارەی ئمڕوو
سێشەممە، روونکردن هویردەکاری ئۆپراسیۆنەگە راگەینێد.
